Diari Oficial de la Generalitat Valenciana


Sumari del DOGV 8325, del 26-06-2018 (2018/6017)

RESOLUCIÓ de 5 de juny de 2018, de la Direcció Territorial de València, d'adjudicació i denegació d'assentaments apícoles gratuïts en forests de la Generalitat Valenciana disponibles a partir de l'1 de setembre de 2018 a la província de València.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8325

Data del DOGV
:   26-06-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/6017


Data del document
:   05-06-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * apicultura

RESOLUCIÓ de 5 de juny de 2018, de la Direcció Territorial de València, d'adjudicació i denegació d'assentaments apícoles gratuïts en forests de la Generalitat Valenciana disponibles a partir de l'1 de setembre de 2018 a la província de València. [2018/6017]  
Vista la Resolució de 23 de gener de 2018, del director general de Medi Natural i d'Avaluació Ambiental de la Conselleria d'Agricultura, Medi Ambient, Canvi Climàtic i Desenvolupament Rural, per la qual es fa pública la relació d'assentaments en forests propietat de la Generalitat Valenciana, en les quals s'estableix la gratuïtat dels aprofitaments apícoles disponibles a partir de l'1 de setembre de 2018, publicada en el DOGV número 8235, de 15 de febrer de 2018, i Resolució de 9 de març de 2018, del director general de Medi Natural i d'Avaluació Ambiental de la Conselleria d'Agricultura, Medi Ambient, Canvi Climàtic i Desenvolupament Rural, complementària a l'anterior, per la qual s'incorporen 3 assentaments corresponents a la província d'Alacant i 1 assentament corresponent a la província de València en la relació d'assentaments de l'annex I d'aquesta, publicada en el DOGV número 8259, de 22 de març de 2018.  
Vistes les sol·licituds presentades de conformitat amb l'article 4.2 del Decret 71/2011, de 10 de juny, del Consell, pel qual s'estableix la gratuïtat dels aprofitaments apícoles en forests de propietat de la Generalitat Valenciana.  
Vista la proposta de 12 de juliol de 2017, de la Secció Forestal amb el vistiplau del cap del Servei Territorial de Medi Ambient d'adjudicació i denegació d'assentaments apícoles d'acord amb el que es disposa en el Decret 71/2011.  
Fent ús de la competència que tinc atribuïda segons el que estableix l'article 4.5 del citat Decret 71/2011, resolc:  
  
Primer  
Adjudicar l'aprofitament dels assentaments apícoles sol·licitats en les forests de la Generalitat Valenciana de la província de València esmentats en l'annex I.  
  
Segon  
Denegar l'adjudicació de l'aprofitament dels assentaments apícoles relacionats en l'annex II, tot això d'acord amb els criteris establits en l'article 8 del Decret 71/2011, de 10 de juny, del Consell, pel qual s'estableix la gratuïtat dels aprofitaments apícoles en forests de propietat de la Generalitat Valenciana.  
Els aprofitaments hauran de dur-se a terme d'acord amb les següents condicions:  
1. El període d'ocupació serà a partir de l'1 de setembre de 2018 fins al 31 d'agost de 2021.  
2. Excepte causes de força major degudament justificades, els adjudicataris hauran d'ocupar els assentaments abans del 30 de novembre d'enguany, transcorregut aquest termini sense que la instal·lació s'haja dut a terme, l'assentament quedarà lliure i es podrà adjudicar a un altre interessat, seguint els criteris de valoració establits segons el Decret 71/2011.  
3. L'assentament dels ruscos estarà condicionat als treballs que es puguen realitzar en aquestes forests. Els adjudicataris hauran d'assumir les instruccions del Servei Territorial de Medi Ambient de la Conselleria d'Agricultura, Medi Ambient, Canvi Climàtic i Desenvolupament Rural de València.  
En tot allò que no preveu la present autorització, s'estarà d'acord al que es disposa en:  
- Llei 3/1993, forestal de la Comunitat Valenciana.  
- Decret 71/2011, de 10 de juny, del Consell, pel qual s'estableix la gratuïtat dels aprofitaments apícoles en forests de propietat de la Generalitat.  
- Decret 12/1987, de 2 de febrer, del Consell de la Generalitat, pel qual es regula i ordena l'activitat apícola a la Comunitat Valenciana.  
  
- Reial decret 209/2002, de 22 de febrer, pel qual s'estableixen normes d'ordenació de les explotacions apícoles  
- Ordre 10/2015, de 8 d'abril, de la Conselleria d'Infraestructures, Territori i Medi ambient, per la qual es regulen els aprofitaments forestals a la Comunitat Valenciana.  
Totes les disposicions que regulen en l'actualitat l'activitat apícola a la Comunitat Valenciana, independentment de les condicions o limitacions que puga establir qualsevol norma de caràcter general que es dicte i entre en vigor durant la vigència de l'aprofitament que s'autoritza.  
  
  
Tercer  
S'obri un termini de 15 dies naturals a partir de l'endemà de la publicació d'aquesta resolució per a presentar sol·licituds en els assentaments l'adjudicació dels quals ha quedat deserta i que es troben esmentats en l'annex III. Tot això d'acord amb l'Ordre 10/2015, de 8 d'abril, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana, i que seran adjudicades d'acord amb els criteris de valoració de les sol·licituds, de l'article 8 del Decret 71/2011, de 10 de juny, del Consell, pel qual s'estableix la gratuïtat dels aprofitaments apícoles en forests de propietat de la Generalitat.  
  
  
Contra la present resolució, que no posa fi a la via administrativa, es podrà interposar recurs d'alçada davant el director general de Gestió del Medi Natural i d'Avaluació Ambiental, en el termini d'un mes, comptador a partir de la publicació de la present resolució, d'acord amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 5 de juny de 2018.- El director territorial, p. a. (D 80/2016, 01.07.2016; DOGV 7822, 06.07.2016), la secretaria territorial: M.ª José Pérez Amor.